इंग्लैंड के दौरे पर भी टीम अभ्यास मैचों की कमी से साथ टेस्ट सीरीज खेलने उतरी थी. टेस्ट सीरीज से ठीक पहले गर्मी के कारण काउंटी की टीम एसेक्स के साथ चार दिन का अभ्यास मैच तीन दिन में ही निपटाने का फैसला किया गया. कोच का बयान ऐसे समय में आया है जब खुद उन पर और कप्तान कोहली की क्षमताओं पर सवाल उठ रहे हैं. बेशक इंग्लैंड में कोहली सबसे ज्यादा रन बनाने वाले बल्लेबाज रहे लेकिन टीम सेलेक्शन को लेकर उनके कई फैसलों ने परिणामों पर असर डाला.